LĪGUMS Nr. P/VGA/________________
par Operāciju bloka darbībai nepieciešamā aprīkojuma – Operāciju māsas galdi materiāliem piegādi
Rīgā, 
2015. gada ___. __________

SIA „Rīgas Austrumu klīniskā universitātes slimnīca”, reģ. Nr.40003951628, juridiskā adrese Hipokrāta iela 2, Rīga, LV-1038, kuru saskaņā ar statūtiem pārstāv valdes priekšsēdētāja Anita Slokenberga, valdes loceklis Viesturs Boka un valdes loceklis Kaspars Plūme, turpmāk līguma tekstā – “Pasūtītājs”, no vienas puses 

SIA „UMT”, reģistrācijas Nr. 50103458511, juridiskā adrese Baldones iela 12, Rīga, LV-1007, kuru saskaņā ar statūtiem pārstāv valdes loceklis Uldis Ārgalis, turpmāk līguma tekstā – “Izpildītājs”, no otras puses, abi kopā turpmāk līguma tekstā – “Puses”, 


pamatojoties uz Pasūtītāja rīkotā iepirkuma „Operāciju bloka darbībai nepieciešamā aprīkojuma – Operāciju māsas galdi materiāliem piegāde”, identifikācijas Nr. RAKUS 2015/44M, rezultātiem, noslēdz šo līgumu (turpmāk tekstā “Līgums”):
1. LĪGUMA PRIEKŠMETS

1.1. Pasūtītājs pasūta, bet Izpildītājs apņemas Līgumā noteiktā termiņā piegādāt un uzstādīt 16 operāciju māsas galdus materiāliem (turpmāk līguma tekstā – “Iekārtas”) saskaņā ar 02.08.2005. Ministru kabineta noteikumiem Nr.581 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, tehnisko specifikāciju (Pielikums Nr.1) un finanšu piedāvājumu (Pielikums Nr.2). 
2. LĪGUMA SUMMA UN NORĒĶINU KĀRTĪBA

2.1. Līguma summa ir 26800,00 EUR (divdesmit seši tūkstoši astoņi simti euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 

2.2. Līguma summā ietilpst Iekārtu piegāde un uzstādīšana atbilstoši Līgumam un tā Pielikumiem, visi piegādes izdevumi, jebkuri nodokļi un nodevas, transporta un muitas izdevumi, kā arī visi citi izdevumi, kas saistīti ar Iekārtu piegādi, uzstādīšanu un remontu garantijas laikā. Pasūtītājam nav pienākuma veikt nekādus citus papildus maksājumus.

2.3. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.

2.4. Pasūtītājs veic samaksu Izpildītājam 60 (sešdesmit) kalendāro dienu laikā pēc Līguma 4.1.punktā noteiktā pieņemšanas – nodošanas akta abpusējas parakstīšanas un rēķina saņemšanas. 

2.5. Finansējuma avots ir valsts galvotais aizdevums projekta „Stacionāra „Gaiļezers” operāciju bloka darbības nodrošināšana” ietvaros.

2.6. Maksājumu Pasūtītājs veic ar pārskaitījumu uz Izpildītāja Līgumā norādīto kontu bankā.

2.7. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu.
2.8. Īpašuma tiesības uz Iekārtām pāriet no Izpildītāja uz Pasūtītāju pēc Iekārtu pilnas apmaksas.
3. PIEGĀDES UN UZSTĀDĪŠANAS VIETA
3.1. Iekārtas tiek piegādātas un uzstādītas Pasūtītāja telpās stacionārā „Gaiļezers” Hipokrāta ielā 2, Rīgā.
4. PASŪTĪTĀJA TIESĪBAS UN PIENĀKUMI
4.1. Pasūtītājs pieņem 1.1. punktā noteiktās Iekārtas Izpildītāja pārstāvja klātbūtnē, par ko Puses sastāda un paraksta Iekārtu pieņemšanas – nodošanas aktu.

4.2. Ja, veicot Iekārtu pieņemšanu, atklājas to trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda aktu. Šāda veida akts tiek sastādīts arī par slēptiem trūkumiem vai bojājumiem, kurus pieņemšanas brīdī nav iespējams konstatēt, bet tie tiek konstatēti Iekārtu ekspluatācijas garantijas laikā saskaņā ar Līguma 6.2.punktu. 
4.3. Pasūtītāja kontaktpersona ir stacionāra „Gaiļezers” Operāciju bloka virsārsts Egīls Cunskis tālr.67042403, e-pasts: egils.cunskis@aslimnica.lv.     
5. IZPILDĪTĀJA TIESĪBAS UN PIENĀKUMI

5.1. Izpildītājs apņemas piegādāt Iekārtas, veikt to uzstādīšanu atbilstoši ražotāja noteiktajai komplektācijai, kā arī izpildīt Līgumu saskaņā ar Līguma noteikumiem.
5.2. Izpildītājs apņemas nodrošināt Iekārtu piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
5.3. Izpildītājs apņemas Iekārtu piegādes un uzstādīšanas darbu veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni u.tml.
5.4. Izpildītājs apņemas Līguma 1.1. punktā minētās Iekārtas piegādāt un uzstādīt ne vēlāk kā 3 (trīs) mēnešu laikā no Līguma spēkā stāšanās brīža.  

5.5. Izpildītājs saskaņo ar Pasūtītāju Iekārtu piegādes un uzstādīšanas laikus ne vēlāk kā 2 (divas) darba dienas pirms konkrētās darbības uzsākšanas. 

5.6. Izpildītājam ir jāsniedz Pasūtītājam nepieciešamā informācija par Iekārtu ekspluatācijas noteikumiem. 
5.7. Izpildītāja kontaktpersona ar Līgumu uzlikto saistību izpildei ir Arta Mežale, tālr. 66016504, e-pasts: arta@umt.lv.      
6. GARANTIJAS 

6.1. Izpildītājs garantē, ka piegādātās un uzstādītās Iekārtas būs jaunas (nelietotas), augstas kvalitātes un atbildīs Pasūtītāja tehniskajā specifikācijā izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas.

6.2. Izpildītājs nodrošina piegādātajām Iekārtām 24 (divdesmit četru) mēnešu garantiju no Iekārtu pieņemšanas brīža saskaņā ar Līguma 4.1.punktu.
6.3.  Uzstādīto Iekārtu garantijas laikā, kā arī Līguma 4.2.punktā minētā akta saņemšanas gadījumā, Izpildītājs 2 (divu) nedēļu laikā novērš tos bojājumus un defektus, kuru dēļ Iekārtu darbība neatbilst izgatavotāja noteiktajiem tehniskajiem noteikumiem, parametriem un ekspluatācijas instrukcijām un kuri radušies saistībā ar uzstādīto Iekārtu vai ar uzstādīšanas darbu izraisītiem defektiem. Izpildītājs šajā Līguma punktā minētos darbus veic visā garantijas termiņa laikā bez maksas.
6.4.  Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumu sedz vainīgā puse.
7. PUŠU ATBILDĪBA UN DOMSTARPĪBU RISINĀŠANAS KĀRTĪBA

7.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem tiesību aktiem.

7.2. Ja Pasūtītājs kavē Līguma 2.4.punktā noteikto maksājuma termiņu, tad Izpildītājam ir tiesības pieprasīt no Pasūtītāja līgumsodu 0,05% (nulle komats nulle pieci procenti) apmērā no Izpildītājam neapmaksātās summas par katru kavējuma dienu, bet ne vairāk kā 10% (desmit procenti) apmērā no neapmaksātās summas.

7.3. Par Līguma izpildes kavējumu Izpildītājs maksā Pasūtītājam līgumsodu 0,05% (nulle komats nulle pieci procenti) apmērā no Līguma summas, kas noteikta Līguma 2.1.punktā, par katru nokavēto dienu, bet ne vairāk kā 10% (desmit procenti) apmērā no Līguma summas. Attiecīgā līgumsoda summu Pasūtītājs ietur savstarpēja ieskaita veidā, veicot Līguma 2.4.punktā noteikto maksājumu.

7.4. Ja Izpildītājs kavē Līguma izpildi ilgāk kā 10 (desmit) dienas pēc Līguma 5.4.punktā noteiktā termiņa notecēšanas, Pasūtītājam ir tiesības vienpusēji atteikties no savu saistību izpildes. Šādā gadījumā Pasūtītājs neatlīdzina Izpildītājam nekādus tā ieguldījumus, bet Izpildītājam jāsamaksā visa līgumsoda summa.
7.5. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja Līgumā nav noteikts citādi.

7.6. Iekārtu nejaušas nozaudēšanas vai bojāejas risks, un ar to saistītie zaudējumi, gulstas uz Izpildītāju līdz Iekārtu pieņemšanas brīdim saskaņā ar Līguma 4.1.punktu.

7.7. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja viena mēneša laikā Puses nepanāk vienošanos sarunu ceļā, strīdi saskaņā ar Latvijas Republikas normatīvajiem aktiem tiek izskatīti Latvijas Republikas tiesā.

8. LĪGUMA SPĒKĀ ESAMĪBAS NOSACĪJUMI

8.1. Šis Līgums stājas spēkā tā abpusējas parakstīšanas brīdī un ir spēkā līdz pilnīgai savstarpējo saistību izpildei. 

9. NEPĀRVARAMA VARA

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību likumi vai kādi citi normatīvie akti un citi apstākļi, kurus Puses nevarēja paredzēt vai saprātīgi novērst).

9.2. Pusei, kas nokļuvusi Force Majeure apstākļos, bez kavēšanās, bet ne vēlāk kā 5 (piecu) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.3. Ja minēto apstākļu dēļ Līgums nedarbojas ilgāk par 3 (trim) kalendārajiem mēnešiem, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. NOBEIGUMA NOTEIKUMI

10.1. Puses garantē, ka tām ir attiecīgas pilnvaras, lai slēgtu šo Līgumu un uzņemtos tajā noteiktās saistības un pienākumus.

10.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir abpusēji parakstīti.

10.3. Visas Pušu sarunas, vienošanās, sarakste un citas darbības, kas veiktas pirms Līguma noslēgšanas, zaudē juridisko spēku ar Līguma spēkā stāšanās brīdi.

10.4. Ja tiesību aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo tiesību aktu prasībām.

10.5. Ja kādai no Pusēm tiek mainīts juridiskais statuss, atrašanās vieta, rekvizīti, tad tā nekavējoties rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.

10.6. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši līgumslēdzējas Puses tiesību pārņēmējam. 
10.7. Saistības, kas izriet no Līguma, strīda gadījumā risināmas saskaņā ar šo Līgumu un Latvijas Republikas normatīvajiem aktiem.

10.8. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.

10.9. Līgums sastādīts latviešu valodā uz 4 (četrām) lapām un parakstīts 2 (divos) eksemplāros. Katram Līguma eksemplāram ir pievienots Pielikums Nr.1 “Tehniskā specifikācija” uz 2 (divām) lapām un Pielikums Nr.2 „Finanšu piedāvājums” uz 1 (vienas) lapas. Līguma eksemplāri izsniegti pa vienam katrai Pusei. Abiem Līguma eksemplāriem ir vienāds juridisks spēks.

11. PUŠU REKVIZĪTI UN PARAKSTI
	PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV07HABA0551008682555
_____________________________

A. Slokenberga
_____________________________

V. Boka
	IZPILDĪTĀJS:

SIA „UMT”
Baldones iela 12, Rīga, LV-1007

Reģ. Nr. 50103458511                                                

Banka: AS Swedbank
Bankas kods: HABALV22
Konta Nr. LV57HABA0551031464627
________________________________

U.Ārgalis



_____________________________

K.Plūme

Pielikums Nr.1
pie 2015.gada __._________ Līguma Nr.___________
Tehniskā specifikācija
	Nr.
	Specifikācijas prasības
	Raksturojums, veicamās funkcijas
	Atbilstība
	Specifikācijas datu lapa – lpp, kurā tā fiksēta

	
	Iekārtas ražotājs, modelis:
	
	
	

	1.
	Tehniskās prasības
	
	
	

	1.1.
	Materiāls-tērauda pamatne; anodēta alumīnija stūra profili un rokturi. Paneļi - izturīga plastikāta ar pretskrāpējumu aizsardzību. Virsma - izturīga pret ķimikālijām, antibakteriāla, ar pretskrāpējumu aizsardzību. Izturīga pret karstumu un UV stariem.
	
	Jā
	2.lpp

	1.2.
	Darba virsma nedrīkst saturēt magnētiskus materiālus.
	
	Jā
	1.lpp

	1.3.
	Rokturi ar noapaļotiem stūriem, vieglākai tīrīšanai.
	
	Jā
	1.lpp

	1.4.
	Darba virsmas malas piepaceltas, ar pārvietošanas rokturi sānā.
	
	Jā
	1.lpp

	1.5.
	Diegu kastīšu novietošanas bloks vismaz 40 diegu kastītēm.
	
	Jā
	Pēc pasūtījuma

	1.6.
	Galdiņa sānos cimdu kastes novietošanas vieta un sliede atkritumu groza turētājiem.
	
	Jā
	4.lpp un 7.lpp

	1.7.
	Izmēri:1000 (augstums) x 600 (dziļums) x 700 (platums) ± 50 mm.
	968 (augstums)x587 (dziļums)x702 (platums)
	Jā
	10.lpp

	1.8.
	Ratu sānu paneļos integrēti aksesuāru savienojuma profili, nodrošinot vieglu aksesuāru pievienošanu un noņemšanu, nebojājot galda virsmas.
	
	Jā
	2.lpp

	1.9
	Galda virsma ar padziļinājumu, sānos nolokāma darba virsma.
	
	Jā
	2.lpp; 3.lpp

	1.10.
	Četras atvilktnes uz gultņu sliedēm, aprīkotas ar pretizkrišanas mehānismu.
	
	Jā
	1.lpp

	1.11.
	Atvilktnes izvelkamas par 105%, nodrošinot vieglu iekšējo grozu izņemšanu un tīrīšanu.
	
	Jā
	1.lpp

	1.12.
	Atvilktnes iekšpusi ir iespējams sadalīt vairākos nodalījumos, izmantojot sadalītājus.
	
	Jā
	8.lpp

	1.13.
	3 atvilktnēm augstums ne mazāk kā 200 mm.
	
	Jā
	10.lpp

	1.14.
	Vienai augšējai atvilktnei augstums ne mazāk kā 50 mm.
	
	Jā
	10.lpp

	1.15.
	Galds aprīkots ar dubultriteņiem, kuru diametrs ir ne mazāks kā 125 mm, divi ar fiksējošām bremzēm.
	
	Jā
	2.lpp

	1.16.
	Visiem riteņiem aizsargbamperi un diegu aizsargi.
	
	Jā
	2.lpp

	1.17.
	Virsmas viegli kopjamas un dezinficējamas, bez asiem stūriem un neapstrādātām malām.
	
	Jā
	2.lpp

	1.18.
	Iespējams izvēlēties krāsu.
	
	
	11.lpp

	2.
	Komplektācija
	
	
	

	2.1.
	Operāciju māsas galds ar atvilktnēm
	
	
	1.lpp

	2.2.
	Sieti lietu novietošanai
	
	
	4.lpp

	2.3.
	Diegu kastīšu bloki
	
	
	Pēc pasūtījuma

	2.4.
	Atkritumu grozs
	
	
	5.lpp

	2.5.
	Cimdu kastes
	
	
	7.lpp


Pielikums Nr.2

pie 2015.gada __._________ Līguma Nr.___________
FINANŠU PIEDĀVĀJUMS

	N. p.k.
	Nosaukums
	Daudzums

(gab.)
	Cena par vienu vienību EUR bez PVN
	Cena par visu apjomu EUR bez PVN

	1.
	Operāciju bloka darbībai nepieciešamā aprīkojuma – Operāciju māsas galdi materiāliem piegāde
	16
	1675,00
	26800,00

	Kopējā līgumsumma* EUR bez PVN par visu apjomu:
	1675,00
	26800,00


* Līgumsummā iekļautas visas izmaksas, kas saistītas ar piegādi, transportu, nodokļiem, nodevām u.c.

4

